Diari Oficial de la Generalitat Valenciana


Sumari del DOGV 7013, del 29-04-2013 (2013/4214)

DECRET 53/2013, de 26 d'abril, del Consell, de declaració de Municipi Turístic de distints municipis de la Comunitat Valenciana.
--------------------------------------------------------------------------------------------------------------------------------

### Dades del document

Número de DOGV
:   7013

Data del DOGV
:   29-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4214


Data del document
:   26-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Descriptors 

:   * Conselleria d'Economia, Indústria, Turisme i Ocupació
    * Todolella
    * Barracas
    * Aielo de Malferit
    * Mutxamel
    * Relleu
    * Artana
    * Vilamarxant
    * Agullent
    * Llíber
    * Pedralba
    * Torrent
    * administració local

DECRET 53/2013, de 26 d'abril, del Consell, de declaració de Municipi Turístic de distints municipis de la Comunitat Valenciana. [2013/4214]  
La Llei 3/1998, de 21 de maig, de la Generalitat, de Turisme de la Comunitat Valenciana, regula en el títol III la figura del municipi turístic. Concretament, els capítols I a IV del títol esmentat establixen allò referent al concepte de municipi turístic, i indiquen de forma expressa les condicions que necessàriament hauran de reunir els municipis per a ser declarats turístics i el procediment per a la seua declaració, com també consideracions generals i les bases del seu règim especial, d'acord amb la seua orientació turística.  
Des de la publicació de la Llei 3/1998, un important nombre de municipis han anat sol·licitant la declaració com a turístics, i s'han iniciat els corresponents expedients d'acreditació del compliment dels requisits exigits en esta llei.  
Mitjançant els decrets 72/2000, de 22 de maig; 184/2000, de 22 de desembre; 54/2002, de 10 d'abril; 101/2006, de 7 de juliol; 237/2007, de 28 de desembre; 30/2010, de 5 de febrer, i 14/2011, de 18 de febrer, del Consell, 212 municipis ja van ser definitivament declarats Municipi Turístic de la Comunitat Valenciana.  
El 31 d'octubre de 2012 es van dictar les resolucions provisionals de declaració corresponents a un nou grup d'11 municipis que havien acreditat la seua identificació amb alguns dels supòsits previstos en l'article 25 de la Llei 3/1998, i es va obrir el termini de 20 dies corresponent al període d'informació pública, mitjançant un anunci en el Diari Oficial de Comunitat Valenciana. Després d'este període, per la Resolució de 25 de febrer de 2013, del conseller d'Economia, Indústria, Turisme i Ocupació, s'ha acordat elevar al Consell la proposta de declaració definitiva d'este nou grup d'11 municipis com a municipis turístics de la Comunitat Valenciana.  
En conseqüència, oïdes les administracions afectades, a proposta del conseller d'Economia, Indústria, Turisme i Ocupació i amb la deliberació prèvia del Consell, en la reunió del dia 26 d'abril de 2013,  
  
DECRETE  
  
Article únic  
Declarar Municipi Turístic de la Comunitat Valenciana els municipis que a continuació s'indiquen:  
1. Província d'Alacant:  
Llíber.  
Mutxamel.  
Relleu.  
2. Província de Castelló:  
Artana.  
Barracas.  
Todolella.  
3. Província de València:  
Agullent.  
Aielo de Malferit.  
Pedralba.  
Torrent.  
Vilamarxant.  
  
DISPOSICIÓ ADDICIONAL  
  
Es faculta el titular de la conselleria competent en matèria de turisme per a l'aplicació i l'execució del present decret.  
  
DISPOSICIÓ FINAL  
  
El present decret tindrà efectes des de l'endemà de la seua publicació en el Diari Oficial de la Comunitat Valenciana.  
  
Benidorm, 26 d'abril de 2013  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació,  
MÁXIMO BUCH TORRALVA